rejauldu/bengali-wikipedia huggingface dataset:
পিএফসি ক্রিলিয়া সভিয়াতভ সামারা (, এছাড়াও ক্রিলিয়া সভিয়াতভ সামারা অথবা শুধুমাত্র ক্রিলিয়া সভিয়াতভ নামে পরিচিত) হচ্ছে সামারা ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৪২ সালে প্রতিষ্ঠিত হয়েছে। পিএফসি ক্রিলিয়া সভিয়াতভ সামারা তাদের সকল হোম ম্যাচ সামারার সামারা এরিনায় খেলে থাকে; যার ধারণক্ষমতা হচ্ছে ৪৪,৯১৮। বর্তমানে এই ক্লাবের ম্যানেজারের দায়িত্ব পালন করছেন ইগর অসিনকিন এবং সভাপতির দায়িত্ব পালন করছেন ভিতালিয় শাশকভ। রুশ গোলরক্ষক সেরগিয় রিঝিকভ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, পিএফসি ক্রিলিয়া সভিয়াতভ সামারা এপর্যন্ত ৬টি শিরোপা জয়লাভ করেছে; যার মধ্যে ৬টি সোভিয়েত প্রথম লীগ বা রুশ জাতীয় ফুটবল লীগ শিরোপা রয়েছে।  অর্জন ঘরোয়া সোভিয়েত কাপ / রুশ কাপ: রানার-আপ (৩): ১৯৫৩, ১৯৬৪, ২০০৪ সোভিয়েত প্রথম লীগ / রুশ জাতীয় ফুটবল লীগ: ৬  ১৯৪৫, ১৯৫৬, ১৯৬১, ১৯৭৫, ১৯৭৮, ২০১৪–১৫  তথ্যসূত্র  বহিঃসংযোগ         বিষয়শ্রেণী:ক্রিলিয়া সভিয়াতভ সামারা বিষয়শ্রেণী:রুশ প্রিমিয়ার লিগের ক্লাব বিষয়শ্রেণী:রাশিয়ার ফুটবল ক্লাব বিষয়শ্রেণী:১৯৪২-এ রাশিয়ায় প্রতিষ্ঠিত বিষয়শ্রেণী:১৯৪২-এ প্রতিষ্ঠিত ফুটবল ক্লাব
দেবেন্দর সিং রানা (১৯৬৫ - ৩১ অক্টোবর ২০২৪) জম্মু ও কাশ্মীরের একজন ভারতীয় রাজনীতিবিদ ছিলেন। তিনি ভারতীয় জনতা পার্টির সদস্য হিসাবে জম্মু জেলার নাগরোটা বিধানসভা কেন্দ্র থেকে একজন বিধায়ক ছিলেন।   প্রাথমিক জীবন এবং শিক্ষা  রানা ডোডা জেলার চেনাব উপত্যকা অঞ্চলের মালহোরি গ্রামের বাসিন্দা এবং জম্মু ও কাশ্মীরের জম্মু জেলার গান্ধীনগরে বসতি স্থাপন করেছিলেন। তার নির্বাচনী এলাকা ছিল জম্মুর নাগরোটা। তিনি ছিলেন রাজিন্দর সিং রানার ছেলে এবং সিনিয়র বিজেপি নেতা ও সাংসদ জিতেন্দ্র সিংয়ের ভাই। ১৯৮৬ সালে এনআইটি, কুরুক্ষেত্রে তিনি তার বিএসসি এবং সিভিল ইঞ্জিনিয়ারিং সম্পন্ন করেন।   কর্মজীবন  রানা ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর ন্যাশনাল কনফারেন্সের প্রতিনিধিত্ব করে নাগরোটা বিধানসভা কেন্দ্র থেকে বিজয়ী হয়ে প্রথমবারের মতো বিধায়ক হন। তিনি ২৩,৬৭৮ ভোট পেয়েছেন এবং তার নিকটতম প্রতিদ্বন্দ্বী ভারতীয় জনতা পার্টির নন্দ কিশোরকে ৪,০৪৮ ভোটের ব্যবধানে পরাজিত করেছেন। তিনি ২০২৪ সালের বিধানসভা নির্বাচনে ন্যাশনাল কনফারেন্স প্রার্থী জোগিন্দর সিংকে ৩০,৪৭২ ভোটের ব্যবধানে পরাজিত করে ভারতীয় জনতা পার্টির সদস্য হিসাবে নাগরোটা আসনটি পুনরুদ্ধার করেছিলেন।   মৃত্যু  রানা ছিলেন কেন্দ্রীয় মন্ত্রী জিতেন্দ্র সিংয়ের ছোট ভাই।  রানা ৩১ অক্টোবর ২০২৪ সালে ফরিদাবাদের মাতা অমৃতানন্দময়ী হাসপাতালে স্বল্পকালীন অসুস্থতার পরে মারা যান।PTI (31 October 2024). "J&K BJP MLA Devender Singh Rana passes away at 59". The Hindu. ISSN 0971-751X. Retrieved 1 November 2024.   তথ্যসূত্র   বিষয়শ্রেণী:ডোডা জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:২০২৪-এ মৃত্যু বিষয়শ্রেণী:১৯৬৫-এ জন্ম
জন কেনেথ উইলিয়ামস একজন পাকিস্তানি রাজনীতিবিদ এবং প্রাক্তন সেনা কর্মকর্তা যিনি মার্চ ২০১৫ সাল থেকে পাকিস্তানের সিনেটের সদস্য ছিলেন।http://senate.gov.pk/en/profile.php?uid=864   জন্ম ও প্রাথমিক জীবন    রাজনৈতিক ও কর্মজীবন  জন নির্বাচিত হন পাকিস্তানের সেনেট প্রার্থী হিসেবে পাকিস্তান তেহরিক-ই-ইনসাফ সংখ্যালঘুদের জন্য সংরক্ষিত আসনে ২০১৫ সালের পাকিস্তান সেনেট নির্বাচনে।   আরও দেখুন    তথ্যসূত্র    বহিঃসংযোগ   বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাকিস্তানি সেনা কর্মকর্তা বিষয়শ্রেণী:পাকিস্তানি সিনেটর (১৪তম সংসদ)
হালাসুরু ( উলসুরও বলা হয়) হল ভারতের বেঙ্গালুরুতে নম্মা মেট্রোর বেগুনি লাইনের একটি স্টেশন। এটি ২০১১ সালের২০ই অক্টোবর জনসাধারণের জন্য উন্মুক্ত করা হয়েছিল। এটি ব্যাঙ্গালোরের হালাসুরু লোকালয়ে অবস্থিত।    স্টেশন বিন্যাস  জি রাস্তায় স্তর প্রস্থান/প্রবেশ এল১ মেজানাইন ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার এল২ সাইড প্ল্যাটফর্ম নং- ১, দরজা বাম দিকে খুলবে  পূর্বমুখী → বাইপ্পানাহল্লির দিকে পরের স্টেশন ইন্দিরানগর দক্ষিণ পশ্চিম আবদ্ধ এর দিকে ← কেঙ্গেরির পরবর্তী স্টেশন হল ট্রিনিটি সাইড প্ল্যাটফর্ম নং- ২, দরজা বাম দিকে খুলবে  এল২   তথ্যসূত্র   বিষয়শ্রেণী:বেঙ্গালুরুর রেলওয়ে স্টেশন বিষয়শ্রেণী:২০১১-এ কর্ণাটকে প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:নাম্মা মেট্রো স্টেশন
চায়নাটাউন হল ১৯৭৪ সালের আমেরিকান নিও-নয়ার মিস্ট্রি ফিল্ম যা রবার্ট টাউনের চিত্রনাট্য থেকে অনুপ্রাণিত এবং রোমান পোলানস্কি দ্বারা পরিচালিত। ছবিটিতে অভিনয় করেছেন জ্যাক নিকলসন এবং ফায়ে ডুনওয়ে । এটি ক্যালিফোর্নিয়ার জল যুদ্ধ দ্বারা অনুপ্রাণিত হয়েছিল, ক্যালিফোর্নিয়ার জল যুদ্ধ হল ২০ শতকের শুরুতে দক্ষিণ ক্যালিফোর্নিয়ার ঘটনা , যেখানে লস এঞ্জেলস  ভিত্তিক বিভিন্ন গোষ্ঠী ওয়েন্স উপত্যকায় অবস্থিত জলের উৎসগুলোর উপর নিয়ন্ত্রণ প্রতিষ্টা করেছিল। ।  প্যারামাউন্ট পিকচার্স দ্বারা মুক্তিপ্রাপ্ত রবার্ট ইভান্স প্রোডাকশন ছিল মার্কিন যুক্তরাষ্ট্রে পরিচালকের শেষ চলচ্চিত্র এবং এতে ফিল্ম নোয়ারের অনেক উপাদান রয়েছে, বিশেষ করে একটি বহু-স্তরীয় গল্প যা আংশিক রহস্য এবং আংশিক মনস্তাত্ত্বিক নাটক । Wasson, Sam.  চায়নাটাউন মার্কিন যুক্তরাষ্ট্রে ২০ জুন, ১৯৭৪-এ মুক্তি পায়, এবং সমালোচকদের কাছে অনেক প্রশংসিত হয়। ৪৭ তম একাডেমি পুরস্কারে, এটি ১১ টি অস্কারের জন্য মনোনীত হয়েছিল, যার মধ্যে টাউন সেরা মৌলিক চিত্রনাট্য জিতেছিল। গোল্ডেন গ্লোব পুরস্কার এটিকে সেরা নাটক, সেরা পরিচালক, সেরা অভিনেতা এবং সেরা চিত্রনাট্যের জন্য সম্মানিত করেছে। আমেরিকান ফিল্ম ইনস্টিটিউট ২০০৮ সালে তার সেরা দশটি রহস্য চলচ্চিত্রের মধ্যে এটিকে দ্বিতীয় স্থানে রাখে। ১৯৯১ সালে, চলচ্চিত্রটিকে "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" হিসাবে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য লাইব্রেরি অফ কংগ্রেস দ্বারা নির্বাচিত করা হয়েছিল।  এটি প্রায়শই সর্বকালের সেরা চলচ্চিত্রগুলির মধ্যে একটি হিসাবে উল্লেখ করা হয়।   একটি সিক্যুয়েল, দ্য টু জেকস, ১৯৯০ সালে মুক্তি পায় । এই সিনেমাটিও নিকোলসন অভিনীত, যিনি আবার পরিচালনাও করেছিলেন, রবার্ট টাউন চিত্রনাট্য লিখতে ফিরে আসেন। ছবিটি তার পূর্বসূরির ন্যায় প্রশংসা পেতে ব্যর্থ হয়। তথ্যসূত্র   বিষয়শ্রেণী:১৯৭০-এর দশকের মার্কিন চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:দেশের বাড়ির পটভূমিতে চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:জেরি গোল্ডস্মিথ সুরারোপিত চলচ্চিত্র বিষয়শ্রেণী:রোমান পোলান্‌স্কি পরিচালিত চলচ্চিত্র বিষয়শ্রেণী:এদ্‌গার পুরস্কার বিজয়ী বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:মার্কিন রহস্য থ্রিলার চলচ্চিত্র বিষয়শ্রেণী:মার্কিন গোয়েন্দা চলচ্চিত্র বিষয়শ্রেণী:মার্কিন থ্রিলার চলচ্চিত্র বিষয়শ্রেণী:১৯৭৪-এর চলচ্চিত্র
নিবন্ধটির গুরুত্ব বোঝানোর জন্য কোনো সূত্র ছিলো না বিধায় অপসারিত করা হলো। Ibrahim Husain Meraj (আলাপ) ০৪:৫৩, ২৫ ফেব্রুয়ারি ২০১৭ (ইউটিসি) সমাজতত্ত্ব বিভাগ, চট্টগ্রাম বিশ্ববিদ্যালয়   – (অপসারণের প্রস্তাবনা দেখুনলগ দেখুন) () আমরা প্রায়শই ভুলে যায় উইকিপিডিয়া একটি বিশ্বকোষ, ফেসবুক নয়। বিশ্ববিদ্যালয়ের একটা ডিপার্টমেন্ট কিভাবে বিশ্বকোষে থাকতে পারে, ভেবে পাই না।  Mmrsafy (আলাপ) ১৬:৩৭, ১৮ ফেব্রুয়ারি ২০১৭ (ইউটিসি)  মন্তব্য  ভাই, উইকিপিডিয়া সম্পর্কে আমাদের অনেক কিছুই মনে হতে পারে। আমরা কথা বলার সময় অনেক কথাই বলি, ফেসবুকে লেখার সময় অনেক কথাই লেখি। কিন্তু সে রকমের ভাষা উইকিপিডিয়ার আলাপ পাতা কিংবা আলোচনা পাতায় কাম্য নয়। একটি নিবন্ধ অনেক কারণেই অপসারণ প্রস্তাবনা দেয়া যায়, এতে কোনো সমস্যা নেই। কিন্তু কোনো সুনির্দিষ্ট কারণ কিংবা কোন নীতিমালা অনুযায়ী নিবন্ধটি অপসারণযোগ্য, তা ছাড়াই ব্যক্তিগত অনুভূতির ব্যাখ্যা করে কোনো নিবন্ধ অপসারণ প্রস্তাবনা দেয়া হয়, তা খুবই দুঃখজনক। বিশেষ করে একজন সক্রিয় ও অভিজ্ঞ সম্পাদক দ্বারা কাজটি সম্পাদিত হয়। এতে করে নতুন ব্যবহারকারীদের কাছে ভুল বার্তা পৌঁছায়। সাফি ভাই, আশা করি আপনি আমার কথা বুঝতে পেরেছেন। এই পাতাটি পড়লে বিস্তারিত জানতে পারবেন। ধন্যবাদ Ibrahim Husain Meraj (আলাপ) ১৭:১৬, ১৯ ফেব্রুয়ারি ২০১৭ (ইউটিসি) প্রস্তাবনা ঠিক না হয়নি। তবে অপসারণে সমর্থন রইল। Jamirul Haque (আলাপ) ১৬:৩০, ২০ ফেব্রুয়ারি ২০১৭ (ইউটিসি)
ফ্রানচেস্কো আচের্বি (, ; জন্ম: ১০ ফেব্রুয়ারি ১৯৮৮) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০১৪ সালে, আচের্বি ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১২ ম্যাচে ১টি গোল করেছেন।  ব্যক্তিগতভাবে, আচের্বি বেশ কিছু পুরস্কার জয়লাভ করেছেন, যার মধ্যে ২০১৪–১৫ মৌসুমে পাল্লোনে দার্জেন্তো পুরস্কার জয় অন্যতম। দলগতভাবে, আচের্বি এপর্যন্ত ২টি শিরোপা জয়লাভ করেছেন, যার মধ্যে উভয়েই লাৎসিয়োর হয়ে জয়লাভ করেছেন।  প্রারম্ভিক জীবন ফ্রানচেস্কো আচের্বি ১৯৮৮ সালের ১০ই ফেব্রুয়ারি তারিখে ইতালির ভিৎসোলো প্রেদাবিসসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                    বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:এসি মিলানের খেলোয়াড় বিষয়শ্রেণী:ইতালীয় ফুটবলার বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:উনিওনে স্পোর্তিভা সাসসুওলো কালচোর খেলোয়াড় বিষয়শ্রেণী:আসোচাৎসিওনে কালচো কিয়েভোভেরোনার খেলোয়াড় বিষয়শ্রেণী:রেজ্জিনা ১৯১৪-এর খেলোয়াড় বিষয়শ্রেণী:ইতালির আন্তর্জাতিক ফুটবলার বিষয়শ্রেণী:স্পেৎসিয়া কালচোর খেলোয়াড় বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড়
মাস্টার আজাদ সিং উত্তর দিল্লির প্রাক্তন মেয়র এবং ভারতীয় জনতা পার্টির নেতা।  তিনি ১৯৯৮ সাল থেকে সক্রিয়ভাবে শিক্ষক রাজনীতিতে অংশগ্রহণ করছেন এবং সরকারি স্কুল শিক্ষক সমিতি, দিল্লির সভাপতি পদের জন্য নির্বাচনে প্রতিদ্বন্দ্বিতা করেছেন।  তিনি তার বড় ভাই সাহেব সিং ভার্মার নির্দেশনায় লোকতান্ত্রিক অধ্যাপক মঞ্চের ভিত্তি স্থাপন করেছিলেন যা বর্তমানে শিক্ষক ইউনিয়নের শাসক প্যানেল। তিনি টানা ৩ বার মুন্ডকা থেকে বিজেপির বিধায়ক প্রার্থী হয়েছেন কিন্তু এখনও দিল্লি বিধানসভায় নির্বাচিত হননি।   তথ্যসূত্র   বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:দিল্লির রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:উত্তর দিল্লির মেয়র
জুডিথ অ্যান্ডারসন () নামে পরিচিত ডেম ফ্রান্সেস মার্গারেট অ্যান্ডারসন, এসি, ডিবিই (; ১০ ফেব্রুয়ারি ১৮৯৭ - ৩ জানুয়ারি ১৯৯২) ছিলেন একজন অস্ট্রেলিয়ায় জন্মগ্রহণকারী ব্রিটিশ অভিনেত্রী। তিনি মঞ্চ, চলচ্চিত্র ও টেলিভিশনে সফলতার সাথে কাজ করেছেন। তাকে বিংশ শতাব্দীর সেরা ধ্রুপদী মঞ্চ অভিনেত্রী হিসেবে বিবেচনা করা হয়। মঞ্চে কাজের জন্য তিনি একটি টনি পুরস্কার অর্জন করেন। তিনি রেবেকা (১৯৪০) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।  অ্যান্ডারসন ম্যাকবেথ টিভি ধারাবাহিকে অভিনয় করে দুটি প্রাইমটাইম এমি পুরস্কার অর্জন করেন। তিনি ডুপন্ট শো অব দ্য মান্থ, এলিজাবেথ দ্য কুইন, দ্য বরোয়ার্স, মেডিয়া, এবং সান্তা বারবারা ধারাবাহিকে অভিনয় করে আরও পাঁচটি এমি পুরস্কারের মনোনয়ন লাভ করেন।  জীবনী প্রারম্ভিক জীবন ফ্রান্সেস মার্গারেট অ্যান্ডারসন ১৮৯৭ সালের ১০ই ফেব্রুয়ারি দক্ষিণ অস্ট্রেলিয়ার অ্যাডিলেডে জন্মগ্রহণ করেন। তার মাতা জেসি মার্গারেট (জন্মনাম: সল্টমার্শ, ১৯ অক্টোবর ১৮৬২-২৪ নভেম্বর ১৯৫০) ছিলেন একজন সেবিকা এবং পিতা স্কটল্যান্ডে জন্মগ্রহণকারী জেমস অ্যান্ডারসন অ্যান্ডারসন একজন শেয়ারব্রোকার এবং প্রসপক্টরের অগ্রদূত।  তিনি নরউডে একটি প্রাইভেট স্কুলে পড়াশোনা করেন এবং তার শিক্ষা সম্পন্ন করার পূর্বেই স্কুল ত্যাগ করেন।  প্রারম্ভিক কর্মজীবন তিনি ১৯১৫ সালে ফ্রান্সি অ্যান্ডারসন নামে মঞ্চে অভিনয় জীবন শুরু করেন। তিনি সিডনির থিয়েটার রয়্যালে আ রয়্যাল ডিভোর্স নাটকে স্টেফানি চরিত্রে অভিনয় করেন। স্কটিশ অভিনেতা জুলিয়াস নাইট এই কোম্পানির পরিচালক ছিলেন এবং অ্যান্ডারসন তার অভিনয়ের দক্ষতার ভিত গঠনে তার অবদানের কথা স্বীকার করেন। তিনি তার সাথে দ্য স্কারলেট পিম্পারনেল, দ্য থ্রি মাস্কেটিয়ার্স, মঁঅসিয়ে বোকোয়ার এবং ডেভিড গ্যারিক নাটকে অভিনয় করেন। ১৯১৭ সালে তিনি নিউজিল্যান্ড সফরে যান।  টীকা  তথ্যসূত্র  বহিঃসংযোগ             বিষয়শ্রেণী:১৮৯৭-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:২০শ শতাব্দীর ব্রিটিশ অভিনেত্রী বিষয়শ্রেণী:অ্যাডিলেডের অভিনেত্রী বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ শেকসপিয়রীয় অভিনেত্রী বিষয়শ্রেণী:ব্রিটিশ সোপ অপেরা অভিনেত্রী বিষয়শ্রেণী:ক্যালিফোর্নিয়ায় সংক্রামক রোগে মৃত্যু বিষয়শ্রেণী:নিউমোনিয়ায় মৃত্যু বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী বিষয়শ্রেণী:ব্রিটিশ ডেমহুড প্রাপ্ত অভিনেত্রী বিষয়শ্রেণী:কম্প্যানিয়ন অব দি অর্ডার অব অস্ট্রেলিয়া বিষয়শ্রেণী:টনি পুরস্কার বিজয়ী বিষয়শ্রেণী:ড্রামা লিগ পুরস্কার বিজয়ী বিষয়শ্রেণী:ডোনাল্ডসন পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী‎ বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেত্রী বিষয়শ্রেণী:ক্যালিফোর্নিয়ায় নিউমোনিয়ায় মৃত্যু বিষয়শ্রেণী:মার্কিন যুক্তরাষ্ট্রে অভিবাসিত অস্ট্রেলীয় বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
thumb স্যার বেঞ্জামিন বাথার্স্ট ( - ১৭০৪) ছিলেন একজন ইংরেজ রাজদরবারী, রাজনীতিবিদ এবং দাস ব্যবসায়ী। তিনি পূর্ব ভারত এবং লেভান্ট কোম্পানির গভর্নর এবং গৃহস্থালির একজন কোষাধ্যক্ষ হিসেবে দায়িত্ব পালন করেছিলেন।  তিনি লিসেস্টারশায়ারের থেডিংওয়ার্থের জর্জ বাথার্স্ট এবং নর্থাম্পটনশায়ারের হথর্প হলের তার প্রথম স্ত্রী এলিজাবেথ ভিলিয়ার্সের ষষ্ঠ জীবিত পুত্র হিসেবে জন্মগ্রহণ করেন। তার পরিবার রাজা প্রথম চার্লসের সমর্থক ছিল এবং পরবর্তীকালের মৃত্যুদণ্ডের পর, তিনি ক্যাডিজে বসবাসের জন্য চলে যাওয়ার সিদ্ধান্ত নেন। একজন ধনী ব্যক্তি হিসেবে ইংল্যান্ডে ফিরে আসার পর তিনি রাজকুমারী অ্যানের ঘনিষ্ঠ বন্ধু ফ্রান্সেস অ্যাপসলিকে বিয়ে করেন, যিনি তার জন্য তার পরিবারের কোষাধ্যক্ষের পদ লাভ করেন। এটি তিনি বছরের পর বছর ধরে অ্যান এবং তার স্বামীর কাছ থেকে অর্থ আত্মসাৎ করার প্রমাণ থাকা সত্ত্বেও বহাল রাখেন। তিনি নর্থাম্পটনশায়ারের পলার্সপুরির জমিদারি কিনেছিলেন এবং লন্ডনের একজন অল্ডারম্যান হয়েছিলেন। তাকে ইয়র্কের ডিউক (পরবর্তীকালে ইংল্যান্ডের দ্বিতীয় জেমস ) এর কোষাধ্যক্ষও করা হয়েছিল এবং ১৬৮২ সালে তাকে নাইট উপাধি দেওয়া হয়েছিল।  তিনি ১৬৮৫ সালে নিউ রমনির প্রতিনিধিত্ব করার জন্য সরকারী মনোনীত প্রার্থী হিসেবে সংসদে প্রবেশ করেন। তবে এরপর বেরে অ্যালস্টনের প্রতিনিধিত্ব করার সিদ্ধান্ত নেন, যার জন্য তিনি নির্বাচিতও হয়েছিলেন। ১৬৮৯ সালের নির্বাচন পর্যন্ত তিনি সেই আসনটি ধরে রেখেছিলেন। তিনি ১৬৮৬-৬৮ এবং ১৬৯৫-৯৬ সালে ইস্ট ইন্ডিয়া কোম্পানির ডেপুটি গভর্নর এবং ১৬৮৮-৯০ সালে গভর্নর ছিলেন। তিনি ১৬৮০-৮২ সালে রয়েল আফ্রিকা কোম্পানির ডেপুটি-গভর্নর এবং ১৬৮২-৪, ১৬৮৫-৬ এবং ১৬৮৯-৯০ সালে সাব-গভর্নর ছিলেন। তিনি ১৬৮৬-৮৭ সালে লেভান্ট কোম্পানির ডেপুটি গভর্নর এবং ১৬৮৮-৮৯ এবং ১৬৯৫ সালে গভর্নর ছিলেন। তিনি লিওয়ার্ড দ্বীপপুঞ্জের ডেপুটি গভর্নরও ছিলেন।  রয়েল আফ্রিকা কোম্পানি এবং ইস্ট ইন্ডিয়া কোম্পানিতে তার উচ্চপদস্থ নিয়োগের সাথে সাথে, বাথার্স্ট দাস ব্যবসায়ের সাথে ব্যাপকভাবে জড়িত ছিলেন। আফ্রিকার পশ্চিম উপকূল বরাবর বাণিজ্য করার জন্য ১৬৬০ সালে রয়েল আফ্রিকা কোম্পানি প্রতিষ্ঠিত হয়েছিল। এটি প্রায় ১০০,০০০ আফ্রিকান দাসকে আমেরিকায় (প্রাথমিকভাবে ক্যারিবীয় অঞ্চলে) প্রেরণ করেছিল। ১৭০০ সালে বাথার্স্ট সোনা, রূপা, কাপড় এবং মশলা সহ পণ্যদ্রব্যের পাশাপাশি দাসত্বের আয় থেকে প্রাপ্ত আয় দিয়ে সিরেন্সেস্টার পার্ক কিনেছিলেন। এটি এখনও বাথার্স্ট পরিবারের মালিকানাধীন। বাথার্স্ট মারা যাওয়ার পর, তিনি তার তিন পুত্রকেই গ্রামাঞ্চলের সম্পত্তি দেওয়ার জন্য যথেষ্ট সম্পদ রেখে যান।   তথ্যসূত্র   |-  |-  বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের সংসদ সদস্য ১৭০২-১৭০৫ বিষয়শ্রেণী:ইংল্যান্ডের সংসদ সদস্য ১৬৮৫-১৬৮৭ বিষয়শ্রেণী:১৭০৪-এ মৃত্যু বিষয়শ্রেণী:১৬৩০-এর দশকে জন্ম বিষয়শ্রেণী:বেরে অ্যালস্টনের ইংল্যান্ডের সংসদ সদস্য বিষয়শ্রেণী:১৭শ শতাব্দীর ইংরেজ ব্যবসায়ী বিষয়শ্রেণী:১৭শ শতাব্দীর ইংরেজ দাস ব্যবসায়ী বিষয়শ্রেণী:বাথার্স্ট পরিবার বিষয়শ্রেণী:হারবরো জেলার ব্যক্তি
মোহিতমোহন মৈত্র (? - ২৮ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি যুগান্তর দলএর সদস্য ছিলেন। ব্রিটিশ রাজবিরোধী কার্যকলাপের অভিযোগে ফেব্রুয়ারি ১৯৩২ সালে পুলিস তাকে গ্রেপ্তার করে। তার বাড়ি থেকে রিভলভার ও গোলাবারুদ পাওয়ায় তাকে পাঁচ বছরের সশ্রম কারাদণ্ড দিয়ে আন্দামান জেলে পাঠানো হয়। সেই বন্দিশিবিরে অনশন ধর্মঘট করে যে কজন বিপ্লবী প্রাণ উৎসর্গ করেন মোহিতমোহন তাঁদের অন্যতম। তিনি, মোহনকিশোর নমোদাস এবং মহাবীর সিং নামের মোট তিনজন বন্দি এই অনশনে প্রাণ দেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮৯, ত্রৈলোক্যনাথ চক্রবর্তী, জেলে ত্রিশ বছর - ব্রিটিশ :পাক-ভারতের স্বাধীনতা সংগ্রামের ইতিহাস, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫। তার স্মৃতিতে একটি মূর্তি আন্দামানের সেলুলার জেলের বাইরে স্থাপিত হয়েছে। থাম্ব|মোহিত মৈত্রের মুর্তি  মৃত্যুকাণ্ড ১৭ মে, ১৯৩৩ তারিখে অনশনচলাকালে তাকে জোর করে খাওয়াবার নাম করে বর্বর প্রাণ হত্যার কাজ চলে। তার ফুসফুসে জোর করে দুধ ঢুকিয়ে দেয়া হয় এবং তা থেকে জ্বর ও পরে নিউমোনিয়া হয়। দশদিনব্যাপী নিউমোনিয়ার সাথে লড়াই করে মোহিত মারা যান।শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১৭৫-১৭৬। বাম|থাম্ব|মোহিত মৈত্রের স্মারক আন্দামানের সেলুলার জেলে  জন্ম মোহিতমোহন মৈত্রের জন্ম পাবনা জেলার বেড়া উপজেলার নতুন ভারেঙ্গায়। তার পিতার নাম হেমচন্দ্র  মৈত্র।  তথ্যসূত্র   বিষয়শ্রেণী:পূর্ববঙ্গে জন্ম বিষয়শ্রেণী:১৯৩৩-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:পাবনার বিপ্লবী বিষয়শ্রেণী:পাবনা জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:যুগান্তর দল বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ ভারতের বন্দি ও আটক
বিআরবি ক্যাবল ইন্ডাস্ট্রিজ লিমিটেড বাংলাদেশের একটি আন্তর্জাতিক মানের ক্যাবল উৎপাদনকারী বিআরবি গ্রুপের প্রতিষ্ঠান। এই কোম্পানিটি বিশ্বের শীর্ষস্থানীয় তার ও তারের উৎপাদনকারী কোম্পানিগুলোর মধ্যে ৩৩তম স্থানে রয়েছে।   ইতিহাস  বিআরবি ক্যাবল ইন্ডাস্ট্রিজ লিমিটেডের মালিক মোঃ মজিবর রহমান। তিনি ১৯৭৮ সালের ২৩ অক্টোবর কুষ্টিয়া শহর থেকে পাঁচ কিলোমিটার দূরে কুমারগাড়া বিসিক শিল্প নগরীতে বিআরবি ক্যিবল ইন্ডাস্ট্রিজ লিমিটেডের গোড়াপত্তন করেছিলেন। বৈদ্যুতিক ওয়্যারস অ্যান্ড ক্যাবল কন্ডাক্টর উৎপাদনের কারণে চারদিকে এই প্রতিষ্ঠানের নাম ছড়িয়ে পড়ে এবং উৎপাদন তালিকায় একের পর এক নতুন নতুন পণ্য যোগ হতে থাকে। বর্তমানে এই প্রতিষ্ঠানের লোকবলেরও সম্প্রসারণ ঘটেছে। বর্তমানে কুষ্টিয়া বিসিকে বিআরবি গ্রুপের এই প্রতিষ্ঠানগুলোতে প্রতিদিন প্রায় ১০ হাজার শ্রমিক-কর্মচারী কাজ করছে। alt=|কেন্দ্র|থাম্ব|বিআরবি ক্যাবল টাওয়ার, বর্তমানে এটিই বাংলাদেশের সর্বোচ্চ উচু ভবন। |293x293পিক্সেল   তথ্যসূত্র   বিষয়শ্রেণী:কুষ্টিয়া সদর উপজেলা বিষয়শ্রেণী:বিআরবি গ্রুপ বিষয়শ্রেণী:কুষ্টিয়া জেলার শিল্পপ্রতিষ্ঠান বিষয়শ্রেণী:১৯৭৮-এ প্রতিষ্ঠিত বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:কুষ্টিয়ার অর্থনীতি
রং নুক হম উত্তর-পূর্ব ভারত ও মায়ানমারের তাংসা জনগোষ্ঠীর মানুষদের একটি উপাসনালয়। "রং" কথার অর্থ ঈশ্বর, "নুক" এর অর্থ প্রার্থনা করা এবং "হম" হল একটি ছোট ঘর যেখানে রংফ্রাহ দেবতার একটি চিত্র রয়েছে।  রংফ্রাহকে হিন্দু দেবতা শিবের অবতাররূপে মান্যতা দেওয়া হয়। পুণ্যার্থীরা প্রতিদিন রং নুক হমে তর্পণ করতে যান ও স্থানীয় ভজন শুনে প্রার্থনা করেন।  তথ্যসূত্র  বহিঃসংযোগ  Peoples of the Buddhist World, By Paul Hattaway  Religion and Culture of North-Eastern India, By Raghuvir Sinha  বিষয়শ্রেণী:অরুণাচল প্রদেশের হিন্দু মন্দির
রাঙ্গামাটি বাংলাদেশের পার্বত্য চট্টগ্রামের রাঙ্গামাটি পার্বত্য জেলার প্রশাসনিক সদর দফতর। এটি চট্টগ্রাম বিভাগের চট্টগ্রাম ও কক্সবাজার নগরীর পর তৃতীয় বৃহত্তম শহর এবং পার্বত্য চট্টগ্রামের বৃহত্তম শহর। শহরটি ২২°৩৮' উত্তর অক্ষাংশ এবং ৯২°১২' পূর্ব দ্রাঘিমাংশে অবস্থিত এবং এর উচ্চতা ।Location of Rangamati - Falling Rain Genomics   রাঙ্গামাটি চট্টগ্রাম থেকে  দূরে  অবস্থিত। কাপ্তাই হ্রদের পশ্চিম তীরে এই জনপদটি অবস্থিত। রাঙ্গামাটি একটি পর্যটন গন্তব্য কারণ এটির প্রাকৃতিক দৃশ্য, প্রাকৃতিক সৌন্দর্য, হ্রদ, উদ্ভিদ এবং প্রাণিজগৎ, দেশীয় যাদুঘর, ঝুলন্ত সেতু ইত্যাদি রয়েছে।   অবস্থান  বাংলাদেশের দক্ষিণ-পূর্বাংশে ২২°২৭´ থেকে ২৩°৪৪´ উত্তর অক্ষাংশ এবং ৯১°৫৬´ থেকে ৯২°৩৩´ পূর্ব দ্রাঘিমাংশ জুড়ে রাঙ্গামাটির অবস্থান। রাজধানী ঢাকা থেকে  দূরত্ব প্রায় ৩০৮ কিলোমিটার এবং চট্টগ্রাম বিভাগীয় সদর থেকে প্রায় ৭০ কিলোমিটার।   ইতিহাস  থাম্ব|চাকমা রাজা কর্তৃক মোঘল যুদ্ধ হতে অধিকৃত কামান " ফতে খাঁ " । এটি এখন রাঙামাটি রাজবাড়িতে সংরক্ষিত আছে।|alt=|বাম১৮৬০ সালের ২০ জুন রাঙ্গামাটি, খাগড়াছড়ি ও বান্দরবান- এই তিন পার্বত্য অঞ্চলকে নিয়ে পার্বত্য চট্টগ্রাম জেলা সৃষ্টি হয়। জেলা সৃষ্টির পূর্বে এর নাম ছিল কার্পাস মহল। পার্বত্য চট্টগ্রাম জেলা থেকে ১৯৮১ সালে বান্দরবান এবং ১৯৮৩ সালে খাগড়াছড়ি পৃথক জেলা সৃষ্টি করা হলে পার্বত্য চট্টগ্রাম জেলার মূল অংশ রাঙ্গামাটি পার্বত্য জেলা হিসাবে আত্মপ্রকাশ করে। প্রথাগত রাজস্ব আদায় ব্যবস্থায় রাঙ্গামাটি পার্বত্য জেলায় রয়েছে চাকমা সার্কেল চীফ। চাকমা রাজা হলেন নিয়মতান্ত্রিক চাকমা সার্কেল চীফ।  ব্রিটিশরা আগমণের পূর্বে কার্পাস মহল ছিল  ত্রিপুরা, মুঘল, চাকমা ও আরাকানের রাজাদের যুদ্ধক্ষেত্র। চাকমা রাজা বিজয়গিরি রাজ্য জয় করতে করতে এই অঞ্চল জয় করে নেয় ও রাজ্য স্থাপন করে। ১৬৬৬ সালে এই অঞ্চলের কিছু অংশে মুঘলদের অনুপ্রবেশ ঘটে এবং চাকমা রাজার কাছে পরাজিত হয়। এই যুদ্ধে মুঘলদের দুইটা কামান, একটার নাম ফতেহ্ খাঁ কামান চাকমা রাজার হস্তগত হয়।  ১৭৬০-৬১ সালে ইংরেজরা ইস্ট ইন্ডিয়া কোম্পানি এই অঞ্চলে প্রবেশ করে।। ১৭৩৭ সালে চাকমা রাজা শের মোস্তা খান মুঘলদেরকে পরাজিত করে এই অঞ্চল থেকে বিতাড়িত করেন। বাংলাদেশ হওয়ার পর জিয়া সরকার আশির দশকে এই অঞ্চলে চার লক্ষ চরভাঙা সেটলারদের পুনর্বাসিত করেন। বর্তমানে এই অঞ্চলে ১৪টি ক্ষুদ্র জাতির লোক বসবাস করেন।  জনসংখ্যার উপাত্ত  ২০২২ সালের পরিসংখ্যান অনুযায়ী পৌরসভার জনসংখ্যা ১,০৬,০৬০জন। এর মধ্যে ৫৫,২৭৩জন মুসলিম, ৩৬,৩৬২জন বৌদ্ধ, ১৩,৮৪৫জন হিন্দু, ৪৭০জন খ্রিস্টান ও ১১০জন অন্যান্য ধর্মের অনুসারী।   নদ-নদী  রাঙ্গামাটি জেলার প্রধান নদী কর্ণফুলি। এ নদী ভারতের লুসাই পাহাড় থেকে উৎপন্ন হয়ে রাঙ্গামাটি উত্তর-পূর্ব সীমান্ত দিয়ে ঠেগা নদীর মোহনা হয়ে এ অঞ্চলে প্রবেশ করেছে। কর্ণফুলি নদীর উপনদীগুলো হল কাচালং, মাইনী, চেঙ্গি, ঠেগা, সলক, রাইংখ্যং। এছাড়া এ জেলায় রয়েছে বাংলাদেশের বৃহত্তম কাপ্তাই হ্রদ। এ উপনদীগুলো বর্ষাকালে যথেষ্ট খরস্রোতা থাকলেও শুষ্ক মৌসুমে নাব্যতাসহ পানির পরিমাণ প্রায় থাকেনা।   যোগাযোগ ব্যবস্থা  রাঙ্গামাটির যোগাযোগের প্রধান সড়ক চট্টগ্রাম-রাঙ্গামাটি মহাসড়ক। সব ধরনের যানবাহনে যোগাযোগ করা যায়।   জলবায়ু    চিত্রশালা    উল্লেখযোগ্য ব্যক্তিত্ব    শোভা রানী ত্রিপুরা- লেখক ও গবেষক  দীপংকর তালুকদার- রাজনীতিবিদ।  ঊষাতন তালুকদার -রাজনীতিবিদ।  মনি স্বপন দেওয়ান-রাজনীতিবিদ।  বিনয় কুমার দেওয়ান- রাজনীতিবিদ।  পারিজাত কুসুম চাকমা- রাজনীতিবিদ।  কামিনী মোহন দেওয়ান- রাজনীতিবিদ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান বিষয়শ্রেণী:রাঙ্গামাটি জেলা বিষয়শ্রেণী:বাংলাদেশের পরিকল্পিত শহর
সরকারি আশেকানে আউলিয়া ডিগ্রি কলেজ চট্টগ্রামের বায়েজিদ বোস্তামী  থানার শহীদ নগরে অবস্থিত। এটি একটি উচ্চ মাধ্যমিক ও স্নাতক শিক্ষাপ্রতিষ্ঠান। কলেজটি ১৯৯০ সালে প্রতিষ্ঠিত হয় এবং ২০১৮ সালে জাতীয়করণ করা হয়। এটি জাতীয় বিশ্ববিদ্যালয়ের অধিভুক্ত।  ২৪-এর গণঅভ্যুথানে কলেজটির একাদশ শ্রেণীর শিক্ষার্থী তানভীর বহদ্দারহাট এলাকায় পুলিশের গুলিতে নিহত হন।  আরো দেখুন  চট্টগ্রামের কলেজসমূহের তালিকা  তথ্যসূত্র  বিষয়শ্রেণী:১৯৯০-এ বাংলাদেশে প্রতিষ্ঠিত বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
চৌধুরী হুসেইন ইলাহী () একজন পাকিস্তানি রাজনীতিবিদ, যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি আগস্ট ২০১৮ থেকে আগস্ট ২০২৩ পর্যন্ত একই পদে ছিলেন। তিনি পাকিস্তানের সাবেক ফেডারেল মন্ত্রী চৌধুরী ওয়াজাহাত হুসেইনের জ্যেষ্ঠ পুত্র এবং বর্তমানে পাকিস্তান মুসলিম লীগ (কিউ) – পিএমএল-কিউ-এর সদস্য।   শিক্ষা  চৌধুরী হুসেইন ইলাহী নর্থইস্টার্ন ইউনিভার্সিটিতে পড়াশোনা করেন এবং ২০১৪ সালে স্নাতক ডিগ্রি অর্জন করেন।   রাজনৈতিক জীবন  চৌধুরী হুসেইন ইলাহী ২০১৮ সালের পাকিস্তানের সাধারণ নির্বাচনে পিএমএল-কিউ প্রার্থী হিসেবে এনএ-৬৮ (গুজরাট-১) আসন থেকে জাতীয় পরিষদে নির্বাচিত হন।  ২০২২ সালের ১০ জুন তিনি পিএমএল-কিউ থেকে নিজের পদত্যাগের ঘোষণা দেন।  ২০২৩ সালের ২৪ মে তিনি পিটিআই থেকে পদত্যাগ করে লন্ডনে অনুষ্ঠিত এক সংবাদ সম্মেলনে পুনরায় পিএমএল-কিউ-তে যোগ দেন।   তথ্যসূত্র